اسپائیڈر مین

سپائیڈر مین  ایک افسانوی سوپر ہیرو کردار ہے جو امریکی کامکس میں پایا جاتا ہے۔ اِس کردار کو مُصنف سٹَین لی اور مسّور سٹیو ڈِٹکو نے ماروَل کامکس کے لیے تخلیق کیا۔ اِس کو پہلی مرتبہ اگست 1962ء کے کامک شمارے امیزنگ فینٹسی #15 میں قارئین سے روح شناس کرایا گیا۔

لی اور ڈِٹکو نے اِس کردار کو ایک کمسن یتیم نوجوان کے طور پر متعارف کرایا جس کی پرورش اِس کے انکل بین اور آنٹی مے کرتے ہیں۔ سپائیڈر مین سوپر ہیرو تو ہے ہی، لیکن اِس کردار کی یہ خوبی ہے کہ یہ ایک عام کمسن نوجوان کے مسائل کو بھی بخوبی سمجھتا ہے اور اِن میں ایک عام انسان کی مانند گھرا ہوا ہے۔ نہ صرف یہ جُرم کو روکتا ہے بلکہ اپنی روز مَرَّہ کی زندگی میں نو بَلُوغِيَت سے وابستہ پریشانیوں سے بھی لڑتا ہے۔

سپائیڈر مین کے تخلیق کاروں نے اِسے غیر معمولی ہِمّت اور پھُرتی کا حامل دِکھایا ہے؛ یہ دیواروں پر لپک کر چِپک سکتا ہے؛ یہ اپنی کلائیوں سے ایک مکڑی کی مانند جالے بُن سکتا ہے؛ اور خطرہ قریب ہونے پر اِس کو الہام بھی ہو جاتا ہے۔

حوالہ جات 

افسانوی یتیم
کامکس پر مبنی وڈیو گیم
چھوٹے پیغام خانوں کا استعمال کرنے والے مضامین